User:Krishna Gupta1

मेरे प्रिय शिक्षक  मेरे सभी शिक्षक मेरे लिए आदरणीय है, पर मेरे हिंदी शिक्षक मुझे सर्वाधिक प्रिय है। वास्तव में वह सभी छात्र-छात्राओं के प्रिय शिक्षक हैं।

कक्षा में पहले दिन हमारे शिक्षक ने जो कुछ बताया वह हमें सदा याद रहेगा। उन्होंने अपनी बातें इस ढंग से कहीं उनका एक-एक शब्द सीधे हमारे मन में उतरता चला गया गुरुजी ने हमारे मन में बिठा दिया कि शिक्षा का उद्देश्य व्यक्ति का सर्वांगीण विकास करना है। इसके लिए हमें निरंतर अध्ययन करना और जीवन में श्रम को उचित महत्व देना चाहिए

वे हमेशा गंभीर नहीं रहते कक्षा में जब हम कुछ थकने लगते हैं, तब यह कोई ऐसी मजेदार बात कर देते हैं कि हम सब की थकान मिट जाती है और हमें ताजगी आ जाती है। देश-विदेश के चुटकुले उनकी जबान पर रहते हैं। उन चुटकुलों में भी पाठ्य पुस्तक को स्पष्ट करने वाली बातें होती है।

हमारे हिंदी अध्यापक 'सादा जीवन, उच्च विचार ʼके मूर्त उदाहरण हैं उन्हें अभिमान छू तक नहीं पाया है। वे सभी से मित्र की तरह मिलते हैं और उन विद्यार्थियों से घुलमिल जाते हैं सभी विद्यार्थियों उन्हें इतना मानते हैं कि किसी भी समारोह के समय छात्र छात्राओं को अनुशासित एवं नियंत्रित रखने की जिम्मेदारी उन्हें ही सौंपी जाती है। यह देखकर हमें गर्व होता है।

हमारे विद्यालय में अनेक प्रतियोगिताएं होती रहती हैं। हमारे हिंदी अध्यापक प्रत्येक प्रतियोगिता में भाग लेने वाले विद्यार्थियों का पूरा ध्यान रखते हैं और उनका मार्गदर्शन करते हैं। हिंदी प्रतियोगिताएं तो उन्हीं की दम पर आयोजित की जाती है। बाहर से पुरस्कार जीत कर आने वाले प्रत्येक विद्यार्थी उनके द्वारा दिए गए मार्गदर्शन की सराहना करता है।

हमारा सौभाग्य है कि हमें ऐसे शिक्षक मिले हैं वह हमें हमेशा याद रहेंगे।

@Krishna Gupta1